Георги Щерев
Малки и големи

chitanka.info

Малки и големи върхове,

небе от зъбери подпряно.

Родопска нощ със ветрове

седи до моето коляно.

Лежи под мен пръстта

и боси

танцуват цъфнали поляни

и вятъра в ръцете носи

люлеещите се балкани.

И тръгвам с тях в една верига

през тъмносините морета,

зад мене тъмно ме настига

гласът на пеещи дървета.

И сещам колко сила има

сърцето на балкана буден.

Душата ми от нея взима,

когато в път пътува труден…

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.